《刘五草虫扇子》
宋代·刘攽

吾宗白团扇，画作草虫样。天时变炎凉，弃置几惆怅。

网虫苍苍颜色晦，画工笔法依然在。剪裁帖缀复生光，白月团团仍可爱。

苍蝇轻巧蝴蝶狂，怒螳斮斧谁能当。老蚕作茧意自了，露蝉孤嘒殊清凉。

其馀百品随变化，天机所动俱閒暇。座人咨嗟用笔精，不知犹是今人画。

画工侯生今白头，有时看画还泪流。壮年名声却自惜，老去心神无处求。

始知能事须当年，盛时一过殊可怜。即今拙工各自喜，岂知此家先日前，落笔辄得千万钱。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。